Η **Ρασέλα Μιζράχι** (σλαβομακεδονικά: Рашела Мизрахи‎) είναι κτηνίατρος και πολιτικός από τη Βόρεια Μακεδονία, η οποία ήταν η πρώτη Εβραία υπουργός της Βόρειας Μακεδονίας. Ως μέλος του κόμματος Εσωτερική Μακεδονική Επαναστατική Οργάνωση - Δημοκρατικό Κόμμα για τη Μακεδονική Εθνική Ενότητα, αποπέμφθηκε από τα καθήκοντά της τον Φεβρουάριο του 2020, αφού εμφανίστηκε παράτυπα με διακριτικά του προηγούμενου ονόματος της χώρας (Μακεδονία).  Η Μιζράχι είχε αναφέρει ότι αντιμετωπίζει αντισημιτική κακοποίηση και εχθρικό πολιτικό περιβάλλον από τότε που ανέλαβε τα καθήκοντά της ως υπουργός Εργασίας και Κοινωνικής Πολιτικής, τον Ιανουάριο του 2020.

Τα πρώτα χρόνια
---------------

Η Ρασέλα Μιζράχι γεννήθηκε στις 24 Νοεμβρίου 1981 στα Σκόπια της Σοσιαλιστικής Ομοσπονδιακής Δημοκρατίας της Γιουγκοσλαβίας. Πατέρας της ήταν ο Βίκτορ Μιζράχι και μητέρα της η Λιλιάνα Μιζράχι.  Η Ρασέλα Μιζράχι έχει έναν αδερφό, τον Ραχαμίμ.  Πολλά από τα μέλη της οικογένειάς της δολοφονήθηκαν κατά τη διάρκεια του Ολοκαυτώματος. 

Η Μιζράχι εργάστηκε στην Πανεπιστήμιο Αγίων Κυρίλλου και Μεθοδίου των Σκοπίων κατά το διάστημα ανάμεσα στο 2007 και το 2009.

Διαμάχη και αποπομπή
--------------------

Η Μιζράχι προκάλεσε διαμάχη όταν στάθηκε μπροστά σε μια πινακίδα στην οποία είχε αναγραφεί το πρώην όνομα της χώρας, το οποίο ήταν Δημοκρατία της Μακεδονίας, αντί για το ισχύον όνομα, το οποίο είναι Δημοκρατία της Βόρειας Μακεδονίας.  Ο υπουργός εξωτερικών, Νίκολα Ντιμιτρόφ έλαβε λόγω του συγκεκριμένου γεγονότς λεκτική νότα διαμαρτυρίας από την ελληνική κυβέρνηση,  με βάση την παραβίαση από πλευράς της Μιζράχι της Συμφωνίας των Πρεσπών  που συνάφθηκε μεταξύ των δύο χωρών στις 12 Ιουνίου 2018. Κατόπιν τούτου, η υπουργός κατηγορήθηκε από τον υπουργό εξωτερικών για "παραβίαση του Συντάγματος και των νόμων της Βόρειας Μακεδονίας".  Στις 15 Φεβρουαρίου 2020, η Συνέλευση της Βόρειας Μακεδονίας ψήφισε την αποπομπή της Μιζράχι από την υπηρεσιακή, τότε, κυβέρνηση της χώρας, με 62 ψήφους υπέρ και 26 ψήφους κατά.   Η Μιζράχι είχε ισχυριστεί ότι βρήκε την επίμαχη πινακίδα στο υπουργείο, όταν ανέλαβε καθήκοντα υπουργού  και είχε αρνηθεί να ζητήσε συγγνώμη για την παραβίαση της συνθήκης από μεριάς της.

Επανεκλογή
----------

Στις βουλευτικές εκλογές του Ιουνίου 2020, η Μιζράχι εξελέγη ξανά ως μέλος της Συνέλευσης της Βόρειας Μακεδονίας.  Μεταξύ των αρμοδιοτήτων της είναι η προεδρία της Διακοινοβουλευτικής Ομάδας Φιλίας Βόρειας Μακεδονίας - Ισραήλ.

Παραπομπές
----------

1. ↑  Testorides, Konstantin (16 February 2020). «North Macedonia's 1st Jewish minister ousted for standing by country's old name». *The Times of Israel*. Αρχειοθετήθηκε από το πρωτότυπο στις 16 February 2020.. Ανακτήθηκε στις 16 February 2020.
2. ↑  Liphshiz, Cnaan (6 Ιανουαρίου 2020). «North Macedonia names 1st Jewish cabinet minister - Europe». *Arutz Sheva*. Αρχειοθετήθηκε από το πρωτότυπο στις 13 Απριλίου 2020. Ανακτήθηκε στις 13 Απριλίου 2020.
3. 1 2  Liphshiz, Cnaan (June 8, 2021). «North Macedonia's first Jewish lawmaker breaks taboos, is hit with antisemitism». *The Times of Israel*. Αρχειοθετήθηκε από το πρωτότυπο στις June 8, 2021.. Ανακτήθηκε στις June 8, 2021.
4. ↑  Oster, Marcy (21 Φεβρουαρίου 2020). «Jewish lawmaker from Macedonia removed amid hostile anti-Semitic environment - Europe». *Arutz Sheva*. Αρχειοθετήθηκε από το πρωτότυπο στις 13 Απριλίου 2020. Ανακτήθηκε στις 13 Απριλίου 2020.
5. ↑  «Rachel Mizrahi». *Government of North Macedonia* (στα Σλαβομακεδονικά). Αρχειοθετήθηκε από το πρωτότυπο στις 8 Μαρτίου 2020. Ανακτήθηκε στις 8 Ιουνίου 2021.
6. 1 2  Marusic, Sinisa Jakov (February 10, 2020). «North Macedonia Minister Defends Right to Challenge "Name" Agreement». *Balkan Insight*. Αρχειοθετήθηκε από το πρωτότυπο στις June 8, 2021.. Ανακτήθηκε στις June 8, 2021.
7. ↑  «Απεπέμφθη η υπουργός που παραβίασε τη Συμφωνία των Πρεσπών». *Η Εφημερίδα των Συντακτών*. Ανακτήθηκε στις 25 Μαρτίου 2022.
8. ↑  «Οργή Ντιμιτρόφ μετά από πρόκληση υπουργού με το όνομα της Β. Μακεδονίας». *Η Εφημερίδα των Συντακτών*. Ανακτήθηκε στις 25 Μαρτίου 2022.
9. 1 2  «Αποπέμφθηκε η υπουργός της «Δημοκρατίας της Μακεδονίας»» (PDF). *Αλήθεια*. 16 Φεβρουαρίου 2020. [*νεκρός σύνδεσμος*]
10. ↑  «Собранието ја разреши Рашела Мизрахи» (στα mk). *Radio Free Europe/Radio Liberty*. February 15, 2020. Αρχειοθετήθηκε από το πρωτότυπο στις June 8, 2021.. Ανακτήθηκε στις June 8, 2021.
11. ↑  «North Macedonia Minister Defends Right to Challenge "Name" Agreement». *Balkan Insight* (στα Αγγλικά). 10 Φεβρουαρίου 2020. Ανακτήθηκε στις 25 Μαρτίου 2022.
12. ↑  РАШЕЛА МИЗРАХИ
13. ↑  International Affairs Division. The Knesset